# Cyflwyniad a Chefndir

* 1. Mae Gwrthdaro Buddiannau Ariannol (FCOI) yn bodoli i sicrhau bod gwaith ymchwil yn rhydd rhag

tuedd sy’n deillio o wrthdaro buddiannau masnachol ymchwilwyr. Mae’r polisi hwn yn sefydlu safonau i hyrwyddo gwrthrychedd a darparu disgwyliad rhesymol nad yw FCOI yn peryglu’r broses o ddylunio, cynnal ac adrodd ar ymchwil a ariennir gan Wasanaeth Iechyd Cyhoeddus (PHS) yr Unol Daleithiau. Mae hefyd yn sicrhau y cydymffurfir â rheoliadau Ffederal yr Unol Daleithiau. Mae polisi FCOI llawn y Sefydliadau Iechyd Cenedlaethol (NIH) ar gael [yma](https://grants.nih.gov/grants/policy/coi/index.htm).

* 1. Wrth wneud cais am gyllid neu dderbyn cyllid gan gyrff a ariennir gan y PHS, mae’n rhaid i Brif

Ymchwilwyr a’u tîm ymchwil gadw at nifer o ofynion sy’n gysylltiedig ag FCOI.

* 1. Mae hyn yn berthnasol i bawb sy’n gwneud cais am brosiect a ariennir gan NIH, sy’n dylunio

astudiaeth ar gyfer prosiect o’r fath neu’n gweithio ar brosiect o’r fath. Mae hefyd yn berthnasol i’r holl staff sy’n gwneud cais am neu’n gweithio ar brosiectau a ariennir gan asiantaethau eraill sy’n cael eu hariannu trwy’r PHS..

* 1. Ni all Met Caerdydd gyflwyno ceisiadau grant i gyrff y PHS os na all ymgeiswyr ddangos eu bod wedi cyflawni’r hyfforddiant a’r datgeliadau sy’n ofynnol. Yn ogystal, gallai methiant i gydymffurfio â’r polisi pan fydd grant wedi cael ei ddyfarnu arwain at ganlyniadau difrifol, fel yr amlygwyd gan y corff cyllido.
  2. Defnyddir y term *ymchwilydd* drwy gydol y polisi hwn i ddisgrifio pawb sy’n ymwneud â’r prosiect. Mae hyn yn cynnwys ymchwilwyr, gweinyddwyr, technegwyr, staff anrhydeddus, myfyrwyr, ymgynghorwyr, is-gontractwyr a chydweithredwyr.
  3. Bydd cydymffurfiaeth â gofynion y PHS yn cael ei rheoli gan y Gwasanaethau Ymchwil ac Arloesedd (RIS) trwy [Ffurflen Datganiad Buddiannau Ariannol Arwyddocaol NIH (Datganiad SFI)](https://www.metcaerdydd.ac.uk/research/Documents/Research%20Integrity/Ffurflen%20Datganiad%20SFI.docx) a [thiwtorial](https://grants.nih.gov/grants/policy/coi/tutorial2018/story_html5.html) [hyfforddiant FCOI ar-lein NIH.](https://grants.nih.gov/grants/policy/coi/tutorial2018/story_html5.html) Fodd bynnag, er y bydd y Gwasanaethau Ymchwil ac Arloesedd yn

rheoli’r broses, Prif Ymchwilydd y prosiect (neu’r arweinydd sefydliadol os yw’r prosiect yn cael ei weithredu ar y cyd â sefydliad arall) fydd yn gyfrifol am lynu wrth yr ofynion. Fel y cyfryw, mae’n rhaid i’r Prif Ymchwilydd sicrhau bod yr holl staff sy’n gweithio ar y prosiect yn dilyn y polisi hwn trwy ymgymryd â’r gofynion a amlinellir isod. Mae’r Prif Ymchwilydd yn gyfrifol am ymddygiad yr holl

ymchwilwyr sy’n gweithio ar y prosiect ac mae’n rhaid iddo sicrhau bod pob un yn cwblhau [tiwtorial](https://grants.nih.gov/grants/policy/coi/tutorial2018/story_html5.html) [ar-lein NIH,](https://grants.nih.gov/grants/policy/coi/tutorial2018/story_html5.html) sy’n orfodol, a [Datganiad SFI Met Caerdydd](https://www.metcaerdydd.ac.uk/research/Documents/Research%20Integrity/Ffurflen%20Datganiad%20SFI.docx) yn unol â’r graddfeydd amser sy’n ofynnol. Bydd hyn yn cynnwys unrhyw ymchwilwyr newydd sy’n dechrau gweithio ar y prosiect ar unrhyw adeg.

* 1. Manylir isod ar gyfrifoldebau pob parti sy’n ymwneud â’r broses gydymffurfio.

# Cyfrifoldebau o dan y polisi hwn

* 1. **POB YMCHWILYDD**

Mae’n **RHAID** i bob ymchwilydd ymgymryd â’r cyfrifoldebau canlynol er mwyn cydymffurfio â’r polisi

FCOI:

* + 1. Cwblhau [tiwtorial ar-lein NIH,](https://grants.nih.gov/grants/policy/coi/tutorial2018/story_html5.html) sy’n orfodol, cyn ymwneud â gwaith ymchwil sy’n gysylltiedig ag

unrhyw grant NIH, a phob pedair blynedd o leiaf. Pan fydd wedi’i gwblhau, mae’n **RHAID** i’r

ymchwilydd gyflwyno ei Dystysgrif Cwblhau i [Orla Govers](mailto:ogovers@cardiffmet.ac.uk) trwy neges e-bost i ddangos tystiolaeth ei fod wedi bodloni’r gofyniad hwn.

Yn ogystal, mae’n rhaid i ymchwilwyr ymgymryd â’r hyfforddiant hefyd:

* + - * pan fydd newidiadau i’r polisi FCOI yn effeithio ar ofynion yr ymchwilydd
      * pan fydd y Gwasanaethau Ymchwil ac Arloesedd yn canfod nad yw ymchwilydd yn

cydymffurfio â’r polisi hwn, [polisi NIH ar brosiectau a ariennir](https://grants.nih.gov/grants/policy/coi/index.htm) neu unrhyw Gynllun Rheoli y cytunwyd arno.

* + 1. Datgelu unrhyw Fuddiant Ariannol Arwyddocaol gan ddefnyddio Ffurflen [Datganiad SFI Met](https://www.metcaerdydd.ac.uk/research/Documents/Research%20Integrity/Ffurflen%20Datganiad%20SFI.docx) [Caerdydd](https://www.metcaerdydd.ac.uk/research/Documents/Research%20Integrity/Ffurflen%20Datganiad%20SFI.docx)1 o fewn y graddfeydd amser canlynol:
       - Ar yr adeg ymgeisio am yr ymchwil a ariennir gan NIH
       - Unwaith y flwyddyn o leiaf yn ystod cyfnod y dyfarniad
       - O fewn 30 niwrnod o ddarganfod neu gaffael SFI newydd

Bydd methiant i ddatgelu yn unol â’r graddfeydd amser hyn yn arwain at adrodd ychwanegol i

NIH.

* + 1. Cadw at unrhyw Gynllun Rheoli y cytunwyd arno yn achos unrhyw FCOI a amlygwyd. Mae’n rhaid rhoi gwybod i’r noddwr am ddiffyg cydymffurfio.
    2. Datgelu unrhyw duedd a ganfuwyd wrth ddylunio, cynnal neu adrodd am y prosiect i’r

Cyfarwyddwr Ymchwil.

* + 1. Cadw at egwyddorion [Fframwaith Llywodraethu ac Uniondeb Ymchwil Met Caerdydd.](http://www.cardiffmet.ac.uk/business/Documents/Research%20gov%20framework%20and%20integrity.pdf)

# DEON YMCHWIL CYSWLLT

Mae’n rhaid i’r Deon Ymchwil Cyswllt ymgymryd â’r cyfrifoldebau canlynol i gydymffurfio â’r polisi

FCOI:

* + 1. Adolygu ffurflenni Datganiad SFI Met Caerdydd a gyflwynwyd ac

1. amlygu unrhyw fuddiannau ariannol heb eu datgan
2. asesu unrhyw wrthdaro a ddatganwyd
   * 1. Cyflwyno ffurflenni wedi’u llenwi i [Orla Govers](mailto:ogovers@cardiffmet.ac.uk) trwy neges e-bost.

# CYFARWYDDWR YMCHWIL

Mae’n rhaid i’r Cyfarwyddwr Ymchwil ymgymryd â’r cyfrifoldebau canlynol i gydymffurfio â’r polisi

FCOI:

* + 1. Gweithredu fel swyddog y sefydliad i adolygu datgeliadau Buddiannau Ariannol Arwyddocaol (SFI)
    2. Gan weithio gyda’r Gwasanaethau Ymchwil ac Arloesedd, adolygu’r holl ffurflenni Datganiad SFI Met Caerdydd a gyflwynwyd a phennu a yw unrhyw ddatgeliad SFI yn gyfystyr â gwrthdaro buddiannau ariannol o ganlyniad i

1 Bydd hyn yn cynnwys unrhyw SFI sy’n gysylltiedig â nhw’n bersonol, eu priod ac unrhyw blant dibynnol.

1. effaith yr SFI ar y prosiect NEU’R
2. canlyniadau y gallai’r prosiect eu cael ar yr SFI
   * 1. Gan weithio gyda’r Gwasanaethau Ymchwil ac Arloesedd, naill ai2
3. rhoi gwybod am yr FCOI a amlygwyd trwy systemau electronig NIH o fewn y terfyn amser 60 niwrnod NEU
4. roi gwybod am unrhyw FCOI i’r ymgeisydd arweiniol o fewn y terfyn amser a osodwyd ganddo.
   * 1. Lle y bo’n berthnasol, gweithio gyda’r Deon Ymchwil Cyswllt a’r Prif Ymchwilydd i sefydlu Cynllun

Rheoli i reoli unrhyw wrthdaro buddiannau posibl ar y prosiect.

* + 1. Sicrhau bod NIH yn cael gwybod yn brydlon os amlygir tuedd wrth ddylunio, cynnal neu adrodd am brosiect, a sicrhau y cydymffurfir ag unrhyw ofynion mewnol perthnasol.
    2. Os daw’n ymwybodol o unrhyw achos o SFI a ganfuwyd neu a gaffaelwyd o’r newydd, sicrhau bod Ffurflen Datganiad SFI Met Caerdydd yn cael ei llenwi.

# Y BRIFYSGOL (TRWY’R GWASANAETHAU YMCHWIL AC ARLOESEDD)

I gefnogi’r gofynion uchod, bydd y Gwasanaethau Ymchwil ac Arloesedd yn:

* + 1. Cynnal a gorfodi polisi FCOI cyfredol ac yn sicrhau bod y polisi ar gael ar wefan sydd ar gael yn gyhoeddus.
    2. Sicrhau bod yr holl ymchwilwyr sy’n ymwneud â cheisiadau a dyfarniadau ymchwil a ariennir gan PHS yr Unol Daleithiau yn ymwybodol o’r polisi hwn a bod yr aelodau staff perthnasol yn cael gwybod am unrhyw ddiweddariadau i’r polisi.
    3. Rheoli’r broses weinyddol i amlygu FCOI a gweithio i reoli, lleihau neu ddileu gwrthdaro a amlygwyd i’r PHS.
    4. Sicrhau cydymffurfiaeth â’r polisi trwy:

1. sicrhau bod yr holl ymchwilwyr wedi cwblhau [tiwtorial ar-lein NIH](https://grants.nih.gov/grants/policy/coi/tutorial2018/story_html5.html) yn unol â’r graddfeydd amser sy’n ofynnol.
2. atgoffa Prif Ymchwilwyr i sicrhau bod pob ymchwilydd yn llenwi [Ffurflen Datganiad SFI Met](https://www.metcaerdydd.ac.uk/research/Documents/Research%20Integrity/Ffurflen%20Datganiad%20SFI.docx) [Caerdydd](https://www.metcaerdydd.ac.uk/research/Documents/Research%20Integrity/Ffurflen%20Datganiad%20SFI.docx) bob blwyddyn.
3. sicrhau bod yr holl is-gontractwyr, ymgynghorwyr a chydweithredwyr yn cydymffurfio â pholisi FCOI NIH naill ai trwy eu polisi FCOI eu hunain neu drwy fabwysiadu polisi Met Caerdydd.

ch. archwilio prosiectau bob blwyddyn.

* + 1. Cyflwyno adroddiadau FCOI cychwynnol, parhaus a blynyddol i NIH drwy gydol y prosiect trwy [system NIH.](https://grants.nih.gov/grants/guide/notice-files/NOT-OD-14-081.html)

2 Manylir ar y dull adrodd priodol yn y contract â’r ariannwr neu’r cytundeb cydweithredu â’r sefydliad arweiniol.

* + 1. Cynnal cofnodion sy’n ymwneud â phob datgeliad gan ymchwilydd a phob cam gweithredu o dan

y polisi hwn am dair blynedd o leiaf o ddyddiad y taliad olaf.

* + 1. Adrodd am ddiffyg cydymffurfio parhaus yn fewnol trwy Bolisi Camymddwyn Ymchwil Met [Caerdydd.](http://www.cardiffmet.ac.uk/research/Documents/Research%20Integrity/Research_misconduct_policy_approvedRIC2018.pdf)